b'\n_START_ARTICLE_\nFredsh\xc3\xb8j\n_START_PARAGRAPH_\nFredsh\xc3\xb8j (dansk) eller Friedensh\xc3\xbcgel (tysk) er en gravh\xc3\xb8j fra bronzealderen og navnet p\xc3\xa5 et et statistisk distrikt i bydelen Friserbjerg i Flensborg._NEWLINE_Gravh\xc3\xb8jen m\xc3\xa5ler cirka 20 meter i diameter og 4 meter i h\xc3\xb8jden. Den gr\xc3\xa6nser i nord umiddelbart til Fredsh\xc3\xb8j Kirkeg\xc3\xa5rd. Selve navnet henviser til en tidligere gr\xc3\xa6nsekonflikt mellem sognene Sankt Nikolaj og Sankt Marie (Vor Frue), som blev afsluttet i 1718, hvor det blev bestemt at h\xc3\xb8jen skulle markere gr\xc3\xa6nsen mellem de to bymarker. Dermed fik gravh\xc3\xb8jen navnet Fredsh\xc3\xb8j. Fredsh\xc3\xb8jen blev senere navnet p\xc3\xa5 b\xc3\xa5de kirkeg\xc3\xa5rden og distriktet omkring kirkeg\xc3\xa5rden. Distriktet gr\xc3\xa6nser i syd mod Sk\xc3\xa6ferhus og i nord mod Frueskoven.'